**Dotácia na stravu v šk. r. 2021/2022**

**Podmienky nároku na dotáciu na stravu od 01. 10. 2021**

**Nárok na dotáciu na stravu vo výške 1,30€ na deň majú deti, ktoré:**

* Žijú v domácnosti, ktorej sa poskytuje pomoc v hmotnej núdzi,
* Žijú v domácnosti, ktorej príjem je najviac vo výške sumy životného minima,
* doplnené o novú skupinu detí (predškoláci, t.j. deti, ktoré sa narodili v rozpätí od 01.09.2015 do 31.08.2016), ktorým nemôže vzniknúť nárok na daňový bonus (nárok si neuplatnili, alebo nemohli uplatniť a nemajú nárok ani na PHN a ŽM), ktoré navštevujú posledný ročník MŠ a žijú v domácností, v ktorej si ani jeden člen domácnosti tento nárok neuplatnil (rodič resp. zákonný zástupca sa preukazuje \_čestným vyhlásením\_, že ani jeden člen si daňový nárok neuplatnil ) toto platí len pre predškolákov.

V prípade, že zákonný zástupca dieťaťa preukáže, že dieťa patrí do jednej z troch vyššie uvedených skupín je povinný k poskytnutiu dotácie na stravu predložiť( nájdete : dôležité dokumenty na stiahnutie) :

* Potvrdenie, že dieťa žije v domácnosti, v ktorej sa poskytuje pomoc v hmotnej núdzi
* Potvrdenie, že dieťa žije v domácnosti, ktorej príjem je najviac vo výške sumy životného minima,
* Čestné prehlásenie o neuplatnení nároku na sumu daňového zvýhodnenia vyživované dieťa.

Termín na doručenie potrebných dokumentov do materskej školy je do 08. 09. 2021. V prípade nedodržania termínu, môže byť poskytnutie dotácie posunuté o ďalší mesiac neskôr. Zákonný zástupca je zároveň povinný informovať MŠ o zmenách v skutočnostiach rozhodujúcich pre určenie nároku na dotáciu.